Publication: Magyar Közlöny
Issue: MK-1998-100 (Year: 1998, Number: 100)
Era: 1990-2004
Section: 10/1993. (XII. 30.) MüM rendelet tartalmazza.
Paragraph Index: 864

c) A szóbeli vizsga tartalma Külkereskedelmi szakmai ismeretekből A szóbeli vizsgán a jelölt 1 db, három részkérdést [a), b), c)] tartalmazó tételt húz. A részkérdések közül az a) jelű a külkereskedelmi szakmai tárgyak anyagából, a b) jelű az alapozó és kiegészítő tárgyak közül a Marketing, a Jogi ismeretek és a Vállalkozási ismeretek anyagából, a c) jelű az Árutan, az Üzleti kommunikáció és a Gazdaságföldrajz anyagából kerül összeállításra. A külkereskedelmi szakmai anyaggal bővített idegen nyelv tantárgyból a jelölt két tételt húz: — a vizsga bevezető részében rövid kötetlen beszélgetést folytat a vizsgabizottság munkáját segítő nyelvtanár (kérdező tanár) a jelölttel az általános nyelvi ismeretanyag keretében felsorolt témakörök valamelyikét érintően, — az első tétel: egy szakmai szituáció (kapcsolatfelvétel az üzleti partnerrel, a partner fogadása, tájékoztatása, szituációk a tárgyalási szakaszban, reklamáció megtárgyalása stb.) megoldása párbeszédes formában, — a második: külkereskedelmi téma önálló kifejtése.

Source: https://magyarkozlony.hu/hivatalos-lapok/909a5953c3c2805a320f6682c6e0e5d6d0dc7761/dokumentumok/0b3a67bf69ffa05ccdd109a2e066c7ae3cc2fa70/letoltes